**6.pielikums**

**Iepirkuma līgums Nr. \_\_\_\_\_\_\_\_ *(PROJEKTS)***

*Par biroja tehnikas apkopes un remonta pakalpojumiem*

|  |  |
| --- | --- |
| Siguldā, | 2017. gada \_\_\_.\_\_\_\_\_\_\_\_\_\_\_\_ |

**Siguldas novada pašvaldība***,* reģistrācijas Nr.90000048152, juridiskā adrese Pils ielā 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz 2017.gada 16.jūnija Siguldas novada Domes saistošajiem noteikumiem Nr.18 „Siguldas novada pašvaldības Nolikums” (prot.Nr.11, §1), turpmāk tekstā saukts – Pasūtītājs, no vienas puses, un

 **\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_tās valdes locekļa \_\_\_\_\_\_\_\_\_\_\_\_\_\_\_\_\_personā, kurš rīkojas uz Statūtu pamata, turpmāk tekstā saukts – Izpildītājs, no otras puses, abi kopā un katrs atsevišķi turpmāk tekstā saukti – Puses vai Puse,

pamatojoties uz iepirkuma „Biroja tehnikas apkope un remonts”, identifikācijas Nr. SND 2017/42 rezultātiem, noslēdz šādu līgumu (turpmāk – Līgums).

1. **Līguma priekšmets**

Pasūtītājs uzdod, bet Izpildītājs apņemas nodrošināt Pasūtītāja rīcībā esošās biroja tehnikas (1. pielikums) apkopes un remonta pakalpojumus saskaņā ar piedāvājumu iepirkumā, Tehnisko specifikāciju (2.pielikums) un Finanšu piedāvājumu (3.pielikums) (turpmāk – Pakalpojumi).

1. **Līguma cena un norēķinu kārtība**

2.1.Līguma kopējā summa nepārsniedz EUR 41 000,00 (četrdesmit viens tūkstotis euro, 00 centu) (turpmāk – Iepirkuma summa) apmēru, neieskaitot pievienotās vērtības nodokli. Pievienotās vērtības nodoklis tiek maksāts atbilstoši Līguma summai normatīvajos aktos noteiktās procentu likmes apmērā.

2.2. Pasūtītājs par iepriekšējā kalendārajā mēnesī sniegtajiem pakalpojumiem samaksu veic ne retāk kā 1 (vienu) reizi mēnesī līdz nākamā mēneša 20.datumam. Līdz nākamā mēneša 5. datumam Izpildītājs elektroniskā formātā uz e-pasta adresi: rekini@sigulda.lv nosūta kopsavilkumu par iepriekšējā kalendārajā mēnesī izsniegtajiem Preču pavadzīmēm – rēķiniem un/vai Pakalpojumu nodošanas – pieņemšanas aktiem Pasūtītājam un tā iestādēm.

2.3. Visām Preču pavadzīmēm - rēķiniem un Pakalpojumu nodošanas – pieņemšanas aktiem jābūt noformētiem atbilstoši Latvijas Republikas normatīvo aktu prasībām, kā arī jābūt norādītiem Izpildītāja rekvizītiem, Līguma numuram un Iepirkuma identifikācijas numuram. Gadījumā, ja Pasūtītājs nav veicis samaksu Līguma 2.2.apakšpunktā noteiktajā laikā, tad mēneša 11.datumā Izpildītājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Gadījumā, ja Izpildītājs atgādinājumu nenosūta uz e-pasta adresi: rekini@sigulda.lv 11.datumā, tad samaksa Izpildītājam tiek pārcelta uz nākamā mēneša maksājumu. Iepriekš minētajā gadījumā Izpildītājam nav tiesības pieprasīt Līguma 3.2.apakšpunktā minēto līgumsodu.

1. **Pušu atbildība**
	1. Par Tehniskajā specifikācijā noteiktā Pakalpojuma sniegšanas termiņa neievērošanu Izpildītājs maksā Pasūtītājam līgumsodu EUR 5.00 (pieci *euro* un 00 centi) apmērā par katru nokavēto darba stundu, izņemot gadījumus, kad Pakalpojuma sniegšanas termiņi aizkavējas Pasūtītāja vainas dēļ.
	2. Par maksājuma termiņu nokavējumu, Izpildītājam ir tiesības prasīt un Pasūtītājam ir pienākums maksāt nokavējuma procentus 0,2 % (nulle komats divi procenti) apmērā no termiņā nesamaksātās naudas summas (bez PVN) par katru nokavējuma dienu, taču nepārsniedzot 10% (desmit procentus) no termiņā nesamaksātās naudas summas (bez PVN).
	3. Līgumsoda samaksa neatbrīvo Puses no Līgumā minēto saistību izpildes un no zaudējumu atlīdzināšanas pienākuma. Puses ir atbildīgas par otrai Pusei nodarītajiem zaudējumiem saskaņā ar Latvijas Republikas normatīvajiem aktiem.
2. **Līguma spēkā stāšanās kārtība, darbības termiņš un pirmstermiņa izbeigšana**
	1. Līgums stājas spēkā ar tā abpusējas parakstīšanas brīdi un ir spēkā līdz Līdzēju saistību pilnīgai izpildei.
	2. Izpildītājs sniedz Pakalpojumus līdz iestājas viens no nosacījumiem (atkarībā, kurš no Līguma nosacījumiem iestājas ātrāk):
		1. ir pagājuši 5 (pieci) gadi no Līguma noslēgšanas;
		2. Izpildītājam ir samaksāta Līguma 2.1. punktā minētā Līguma kopējā summa.
	3. Pasūtītājs, nosūtot Izpildītājam rakstisku paziņojumu, ir tiesīgs vienpusēji izbeigt Līgumu šādos gadījumos:
		1. Izpildītājs kavē Pakalpojumu izpildi ilgāk par 2 (divām) nedēļām;
		2. Izpildītājs ir pārkāpis Līguma saistību izpildi vismaz 2 (divas) reizes.
3. **Nepārvaramas varas apstākļi**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu ārkārtēja rakstura apstākļu rezultātā, kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli un saistību neizpildes vai neatbilstošu izpildes attaisnojumu nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	4. Tai Pusei, kas atsaucas uz nepārvaramu, ārkārtēja rakstura apstākļu darbību, 5 (piecu) darba dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek izbeigts, nevienai no Pusei nav tiesību pieprasīt no otras Puses zaudējumu atlīdzību.
4. **Citi noteikumi**
	1. Jebkuras izmaiņas vai papildinājumi Līgumā, ciktāl tie nav pretrunā ar Latvijas Republikas normatīvajiem aktiem publisko iepirkumu jomā, jānoformē rakstiski un jāparaksta abām Pusēm. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	2. Līguma izpildes laikā radušos strīdus Puses risina sarunu ceļā vienojoties vai, ja vienošanās nav iespējama, strīdu izskata tiesā normatīvajos aktos noteiktajā kārtībā.
	3. Pušu pilnvarotie pārstāvji Līguma izpildē ir:
		1. Pasūtītāja pilnvarotais pārstāvis ir Informāciju tehnoloģijas nodaļas Vecākais datortīklu administrators Dzintars Strads, tālr. 67800949, e-pasta adrese: dzintars@sigulda.lv, tai skaitā ar tiesībām kontrolēt Līguma izpildi, pasūtīt un pieņemt Pakalpojumus, iesniegt pretenzijas par Pakalpojumu izpildi, kā arī parakstīt jebkādus ar to saistītos dokumentus.
		2. Izpildītāja pilnvarotais pārstāvis ir \_\_\_\_\_\_\_\_\_\_, e-pasts: \_\_\_\_\_\_\_\_\_\_\_, mob.: \_\_\_\_\_\_\_\_\_\_\_\_, tai skaitā ar tiesībām pieņemt izpildei Pakalpojumu pasūtījumus, pieņemt izpildei Pasūtītāja pretenzijas, nodot Pakalpojumus, kā arī parakstīt jebkādus ar to saistītos dokumentus.
	4. Ja kādai no Pusēm tiek mainīts juridiskais statuss, atrašanās vieta vai citi Līgumā minēti rekvizīti, tad tas nekavējoties paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	5. Puses nav tiesīgas pilnīgi vai daļēji nodot Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.
	6. Līgums sastādīts un parakstīts divos eksemplāros, pa vienam eksemplāram katram Līdzējam. Abiem Līguma eksemplāriem ir vienāds juridiskais spēks.
5. **Pušu rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
|  |  |
| **Siguldas novada pašvaldība** reģ.Nr.90000048152Pils iela 16, Sigulda, LV - 2150konta Nr. LV15UNLA0027800130404Banka**:** AS SEB BANKA, Siguldas filiāleBankas kods: UNLALV2X \_\_\_\_\_\_\_\_\_\_\_\_\_\_\_\_\_\_\_\_J.Zarandija | \_\_\_\_\_\_\_\_\_\_\_\_\_\_\_\_\_\_\_\_ |